A4-0072/97

Απόφαση σχετικά με την κοινή θέση που καθόρισε το Συμβούλιο για την έκδοση της οδηγίας του Συμβουλίου για την πρώτη τροποποίηση της οδηγίας 90/394/ΕΟΚ σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους παράγοντες κατά την εργασία (έκτη ειδική οδηγία κατά την έννοια του άρθρου 16(1) της οδηγίας 89/391/ΕΟΚ) (C4-0637/96 - 95/0229(SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0637/96 - 95/0229(SYN)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 198 της 8.7.1996, σελ. 182)) σχετικά με την πρόταση της Επιτροπής προς το Συμβούλιο (COM(95)0425) ((ΕΕ C 317 της 28.11.1995, σελ. 16)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Απασχόλησης και Κοινωνικών Υποθέσεων (A4-0072/97),

1. τροποποιεί ως ακολούθως την κοινή θέση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Αιτιολογική σκέψη 2α (νέα)

>Κείμενο μετά την ψηφοφορία στο ΕΚ>

(2α) ότι η ανακοίνωση της Επιτροπής για το πρόγραμμά της στον τομέα της ασφάλειας, της υγιεινής και της υγείας στο χώρο εργασίας (1996- 2000)(1) προβλέπει συγκεκριμένα τη συνέχιση των εργασιών καθορισμού των οριακών τιμών επαγγελματικής έκθεσης,

_______________

(1) COM(95)0282

(Τροπολογία 2)

Αιτιολογική σκέψη 8α (νέα)

>Κείμενο μετά την ψηφοφορία στο ΕΚ>

(8α) ότι, προκειμένου να καταστεί πιο ευέλικτη και αποτελεσματική η δράση που θα αναληφθεί, η Επιτροπή οφείλει να διευκρινίσει τις δυνατότητες για απλοποίηση του καθορισμού οριακών τιμών για τις καρκινογόνες ουσίες, ιδιαίτερα για τις ουσίες εκείνες για τις οποίες οι οριακές τιμές που βασίζονται καθαρά σε λόγους υγείας έχουν ήδη καθορισθεί με βάση επιστημονικά δεδομένα και αξιόπιστες μελέτες,

(Τροπολογία 3)

Αιτιολογική σκέψη 8β (νέα)

>Κείμενο μετά την ψηφοφορία στο ΕΚ>

(8β) ότι η Επιτροπή οφείλει να καταρτίσει σχέδιο για την επίσπευση του καθορισμού των απαραίτητων οριακών τιμών για όλες εκείνες τις ουσίες οι οποίες έχουν ταξινομηθεί ως καρκινογόνες στις κατηγορίες 1 και 2 στο παράρτημα VI της οδηγίας 67/548/ΕΟΚ,

(Τροπολογία 4)

Αιτιολογική σκέψη 9α (νέα)

>Κείμενο μετά την ψηφοφορία στο ΕΚ>

(9α) ότι έχει σημασία να καθορισθούν βιολογικές οριακές τιμές για καρκινογόνους παράγοντες προκειμένου να υπολογισθεί το επίπεδο απορρόφησης από άλλες οδούς εκτός από την αναπνευστική οδό[semigr ] ότι η παρακολούθηση με βιολογικές μεθόδους είναι σημαντική διαδικασία για τον υπολογισμό της έκθεσης στο βενζόλιο, και η Επιτροπή πρέπει συνεπώς να προτείνει χωρίς καθυστέρηση βιολογική οριακή τιμή για το βενζόλιο[semigr ]

(Τροπολογία 5)

Αιτιολογική σκέψη 9β (νέα)

>Κείμενο μετά την ψηφοφορία στο ΕΚ>

(9β) ότι το αρσενικό και μερικές ενώσεις του (τριοξείδιο του αρσενικού[semigr ] πεντοξείδιο του αρσενικού, αρσενικικό οξύ και τα άλατά του) είναι καρκινογόνες ουσίες στις οποίες εκτίθεται σημαντικός αριθμός εργαζομένων σε διάφορους τομείς, και ότι ο καθορισμός οριακών τιμών για τις ουσίες αυτές, και μέσω αυτού, η μείωση του χρόνου έκθεσης, θα περιορίσει και τους σχετικούς κινδύνους[semigr ] ότι το αρσενικό και αρκετές ενώσεις αυτού πρέπει να προστεθούν στον κατάλογο προτεραιοτήτων της Επιτροπής που περιέχει τις ουσίες για επιστημονική αποτίμηση, ούτως ώστε να ορισθούν όσο το δυνατόν πιο σύντομα οριακές τιμές[semigr ]

(Τροπολογία 6)

Αιτιολογική σκέψη 10α (νέα)

>Κείμενο μετά την ψηφοφορία στο ΕΚ>

(10α) ότι το σύνολο των οδηγιών που έχουν ως αντικείμενο την προστασία των εργαζομένων στον χώρο εργασίας καθώς και την προστασία της υγείας των πολιτών και του γενικού περιβάλλοντος, θα πρέπει να αντικατοπτρίζουν μια ταυτόσημη γενική θεώρηση της κοινωνικοοικονομικής εξέλιξης στην Ευρωπαϊκή Ένωση και, ως εκ τούτου, τα μέτρα που λαμβάνονται για το βενζόλιο στα πλαίσια της παρούσης οδηγίας θα πρέπει να έχουν λογική συνάφεια με τους στόχους και τις διατάξεις της οδηγίας 94/63/ΕΚ που αφορά την καταπολέμηση των εκπομπών των οργανικών πτητικών ενώσεων (και συνεπώς κατά των εκπομπών του βενζολίου) που οφείλονται στην εναποθήκευση της βενζίνης και τη διανομή της στα πρατήρια βενζίνης(1),

______________________

(1) ΕΕ L 365 της 31.12.1994, σελ. 24.

(Τροπολογία 7)

ΑΡΘΡΟ 1, ΠΑΡΑΓΡΑΦΟΣ 2

Άρθρο 2, σημείο β (Οδηγία 90/394/ΕΟΚ)

>Αρχικό κείμενο>

β) «οριακή τιμή» σημαίνει, εκτός εάν ορίζεται διαφορετικά, το όριο του χρονοσταθμισμένου μέσου όρου της συγκέντρωσης ενός «καρκινογόνου παράγοντα» στον αέρα μέσα στη ζώνη αναπνοής ενός εργαζομένου σε συνάρτηση με συγκεκριμένη περίοδο αναφοράς που ορίζεται στο Παράρτημα ΙΙΙ.

>Κείμενο μετά την ψηφοφορία στο ΕΚ>

β) «οριακή τιμή» σημαίνει, εκτός εάν ορίζεται διαφορετικά, το όριο του χρονοσταθμισμένου μέσου όρου της συγκέντρωσης ενός «καρκινογόνου παράγοντα» στον αέρα μέσα στη ζώνη αναπνοής ενός εργαζομένου σε συνάρτηση με συγκεκριμένη περίοδο αναφοράς που ορίζεται στο Παράρτημα ΙΙΙ. Η ζώνη αναπνοής είναι το διάστημα στο οποίο ο εργαζόμενος αντλεί τον αέρα που αναπνέει.

(Τροπολογία 8)

ΑΡΘΡΟ 1, ΠΑΡΑΓΡΑΦΟΣ 2

Άρθρο 2, εδάφιο βα (νέα) (Οδηγία 90/394/ΕΟΚ)

>Κείμενο μετά την ψηφοφορία στο ΕΚ>

βα) «βιολογική οριακή τιμή» σημαίνει το όριο συγκέντρωσης, στο κατάλληλο βιολογικό μέσο, του σχετικού παράγοντα, κάποιου μεταβολίτη του ή δείκτη επενέργειας. Η υπέρβαση της τιμής αυτής απαγορεύεται.

(Τροπολογία 9)

ΑΡΘΡΟ 1, ΠΑΡΑΓΡΑΦΟΣ 6

Παράρτημα ΙΙΙ, Μέρος Α, Πίνακας, τελευταία στήλη (Οδηγία 90/394/ΕΟΚ)

>Αρχικό κείμενο>

Μεταβατικά μέτρα

Οριακή τιμή: 3 ppm

(=9,75mg/m3) έως (3 έτη μετά την ημερομηνία που ορίζεται στο άρθρο 2 παράγραφος 1 της οδηγίας 96/.. /ΕΚ

>Κείμενο μετά την ψηφοφορία στο ΕΚ>

Διαγράφεται

(Τροπολογία 10)

ΑΡΘΡΟ 1, ΠΑΡΑΓΡΑΦΟΣ 6

Παράρτημα ΙΙΙ, Μέρος Α, νέο εδάφιο μετά τον Πίνακα (Οδηγία 90/394/ΕΟΚ)

>Κείμενο μετά την ψηφοφορία στο ΕΚ>

Για τον καθορισμό της οριακής τιμής του βενζόλιου στον αέρα, εφαρμόζεται ενιαία διαδικασία μέτρησης.

(Τροπολογία 11)

ΑΡΘΡΟ 2, ΠΑΡΑΓΡΑΦΟΣ 1, ΠΡΩΤΟ ΕΔΑΦΙΟ

>Αρχικό κείμενο>

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για τη συμμόρφωση με την οδηγία αυτή, το αργότερο (*) και ενημερώνουν αμέσως σχετικά την Επιτροπή.

>Κείμενο μετά την ψηφοφορία στο ΕΚ>

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για τη συμμόρφωση με την οδηγία αυτή, το αργότερο στις 31 Δεκεμβρίου 1998 και ενημερώνουν αμέσως σχετικά την Επιτροπή.

>Αρχικό κείμενο>

___________

(*) τρία έτη έπειτα από την έκδοση της παρούσας οδηγίας